Dafne

Greziar mitologian, Dafne, driade bat zen, hau da, zuhaitzetako lamina bat. Bertsio batzuen arabera, aita zuen Arkadiako ibai jainko Ladon, eta ama Lurraren jainkosa Gea; beste bertsio batzuen arabera, aita zuen Tesaliako ibai jainko Peneo, eta ama Kreusa uretako lamina.

Apolo Dafneri jarraika joan zen. Izan ere, Erosek, maitasunaren jainkoak, urrezko gezi bat bota zion, Dafnetaz maitemintzeko, suminduta baitzegoen, eguzkiaren jainkoa txantxetan ibili zelako Erosek arkularitzat zuen abileziari buruz. Gainera, Apolok esaten zuen Erosen kantuak gogaitu egiten zuela. Gainera, Erosek maitasuna ez onartzea eragiten zuen berunezko muturdun gezi bat bota zion Dafneri, eta Dafne Apologandik ihesi joan zen. Jazarpen horretan, lamiak laguntza eskatu zion bere aita Peneori. Ibaietako jainko Peneok bere alaba erramu zuhaitz bihurtu zuen. Une horretatik aurrera, Apolorentzat erramua landare sakratu bihurtu zen.

 Antzinako Grezia baino geroagoko erreferentziak 
Antzinako Greziaren garaiaz geroztik, hainbat erreferentzia ospetsu egin zaizkio Dafneren mitoari:
 Daphne: Richard Strauss alemaniar konposatzaile eta musikariak mito hau oinarri hartuta idatzitako opera.
 Dafne: Jacopo Perik 1597an idatzitako opera baten izenburua da. Egun, galduta dago, eta historiako lehen operatzat jotzen da.
 Daphne: zuhaixka erako landareek osatutako landare genero bat da. Horien artean dago Daphne laureola espeziea; erramua, alegia.
 Daphne Descends: Smashing Pumpkins musika taldearen Adore kantu bildumako kantu baten izenburua da.

 Iturriak 
 Ovidio, Metamorfosiak I. 452-567

 Kanpo estekak 

Kategoria:Greziar mitologiako pertsonaiak
Kategoria:Metamorfosietako pertsonaiak